Ενδεικτική απάντηση
2.1
α. Ο/η μαθητής/μαθήτρια θα πρέπει να αναφέρει τρεις από τους παρακάτω κλάδους: Οι κυριότεροι κλάδοι της ζωικής παραγωγής είναι: 1. βοοτροφία, 2. αιγοπροβατοτροφία, 3. χοιροτροφία, 4. πτηνοτροφία, 5. υδατοκαλλιέργειες, 6. μικρά αγροτικά ζώα (πχ. κονικλοτροφία), 7. γουνοφόρα ζώα, 8. σηροτροφία, και 9. μελισσοκομία.
 
β. Δύο από τους σημαντικότερους κλάδους της ελληνικής κτηνοτροφίας είναι η πτηνοτροφία και η προβατοτροφία. Εδώ μπορεί να αναφερθεί εναλλακτικά και η χοιροτροφία, παρόλο που δεν αναγράφεται στο βιβλίο, καθώς είναι πλέον από τους πιο ανεπτυγμένους κλάδους της κτηνοτροφίας στην Ελλάδα.

2.2 
α. Ο/η μαθητής/μαθήτρια θα πρέπει να αναφέρει δύο από τις παρακάτω αιτίες. Η επεξήγηση στην παρένθεση είναι προαιρετική:  
Αιτίες που εμποδίζουν την ανάπτυξη της κτηνοτροφίας στη χώρα μας ώστε να καλυφθούν οι ανάγκες των καταναλωτών είναι κυρίως: 1. ο μικρός και πολυτεμαχισμένος γεωργικός κλήρος (που δεν εξασφαλίζει στους κτηνοτρόφους τις απαραίτητες ζωοτροφές), 2. οι κλιματικές/κλιματολογικές συνθήκες (που δεν επιτρέπουν την αξιοποίηση της φυσικής βλάστησης για μεγάλο διάστημα), 3. η μεγάλη ανταγωνιστικότητα των κλάδων της φυτικής παραγωγής προς τη ζωική (βαμβάκι, τεύτλα κ.λπ., που εμποδίζουν την ανάπτυξη χορτοδοτικών καλλιεργειών), 4. το σημαντικό κόστος χρηματοδότησης (δάνεια με υψηλά επιτόκια), 5. ο έντονος ανταγωνισμός μεταξύ κρατών-μελών της Ε.Ε. και 6. η ανεπαρκής οργάνωση και διαχείριση των κτηνοτροφικών εκμεταλλεύσεων.

β. Η προβατοτροφία της χώρας μας έχει μεγάλα πλεονεκτήματα έναντι όλων των άλλων κρατών της Ε.Ε. κυρίως λόγω: 1. της μεγάλης παράδοσης που έχει ο κλάδος, 2. των πολλών και αξιόλογων γαλακτοπαραγωγικών φυλών που διαθέτει, και 3. της έλλειψης ανταγωνισμού.

